stanford-oval/wikipedia huggingface dataset:
חגיגות שנת ה-70 למדינת ישראל
אירועים ביום העצמאות ובסמוך לו > אירועי צה"ל

לרגל שנת ה-70 למדינה ולצה"ל ופתיחת מחזור גיוס מרץ, חידש צה"ל את השיר "אין לך מה לדאוג" ששר במקור עוזי פוקס, בביצוע חדש של נדב גדג'. בנוסף צה"ל איפשר לעריקים ולמי שמעמדו הצבאי לא מוסדר, להיכנס לישראל לתקופה מוגבלת ולפעול להסדרת העניין ללא מעצר.
צה"ל ערך, כמדי שנה, אירועים לכבוד יום העצמאות, ואלה כללו מטס חגיגי, הישט (משט) לאורך חופי הים התיכון ופתיחת מחנות וחניוני צה"ל לאזרחים והצגת כלי רכב ואמצעי לחימה לציבור הרחב.
למטס המסורתי של חיל האוויר הישראלי הצטרפו מטוסים של חילות אוויר זרים, בהם F-16 של יוון, C-17 של קנדה, C-295 של צבא פולין, C-130 של הממלכה המאוחדת ושל אוסטריה ויורופייטר טייפון של איטליה. המטוסים הישראליים במטס כללו את ה-F-35I אדיר, F-16 "ברק 2020", סופר הרקולס C-130J "שמשון", מטוס תדלוק בואינג 707 "שקנאי" שתדלק מטוס F-16, ומסוקי AH-64 אפאצ'י, יסעור ו-UH-60 בלקהוק ("ינשוף"). למטס הצטרפו גם מטוסי הכיבוי אייר טרקטור AT-802F ומסוקי איירבוס H125 ("כחל") החדשים של היחידה האווירית של משטרת ישראל, מטוס בואינג 787 של "אל על" ומטוס של "ארקיע". מפגני אווירובטיקה במטוסי T-6 טקסאן II ("עפרוני") נערכו מעל בסיסי חיל האוויר רמת דוד, בית הספר הטכני, תל נוף ומוזיאון חיל האוויר בבסיס חצרים, ומעל הערים טבריה, חיפה, תל אביב וירושלים.
נערכו מפגני צניחה בשלושה מוקדים שונים: חוף דדו בחיפה, חוף גורדון בתל אביב והטיילת בטבריה של כמאה צנחנים שהוצנחו ממטוסי "שמשון". בצונחים היו גם חברי הכנסת מוטי יוגב ואלעזר שטרן.
אירועים ביום העצמאות ובסמוך לו > חידון התנ"ך העולמי לנוער יהודי

כמדי יום עצמאות נערך גם ביום העצמאות ה-70 חידון התנ"ך העולמי לנוער יהודי. החידון נערך בתיאטרון ירושלים במעמד ראש הממשלה בנימין נתניהו, יו"ר הכנסת יולי אדלשטיין, שר החינוך נפתלי בנט ויו"ר הסוכנות היהודית נתן שרנסקי. בחידון השתתפו בני נוער מישראל ומהתפוצות. בארבעת המקומות הראשונים זכו בני נוער מישראל. חתן התנ"ך לשנת תשע"ח הוא עזריאל שילת, תושב חצור הגלילית ותלמיד ישיבת שומריה שבנגב. במקום השני זכתה אוריה הכהן מאולפנת בני עקיבא סגולה בקריית מוצקין, ובמקום השלישי זכה אופק אברהם מתיכון אורט טבריה. הנחה את החידון אבשלום קור.
אירועים ביום העצמאות ובסמוך לו > 70 שנה לקולנוע הישראלי

ביום העצמאות וביומיים שאחריו ציין סינמטק תל אביב 70 שנה לקולנוע הישראלי במרתון של הקרנת סרטים שנבחרו כטובים ביותר בתולדות הקולנוע הישראלי.
אירועים ביום העצמאות ובסמוך לו > חגיגה בכיכר טיימס

ב-3 ביוני 2018 נערך בכיכר טיימס שבמנהטן אירוע בהשתתפות אלפי חוגגים, כחלק מחגיגות ה-70 לישראל. את האירוע ארגנו הקונסוליה הישראלית בניו יורק ומשרד התרבות והספורט, והובילו אותו הקונסול דני דיין והשרה מירי רגב.
אירועים ביום העצמאות ובסמוך לו > משחק הידידות ארגנטינה–ישראל

לקראת מונדיאל 2018, ארגנה חברת קומטק משחק ידידות בין נבחרת ארגנטינה בכדורגל לבין נבחרת ישראל כמסורת של ביקורים לפני התחרות. תחילה תוכנן המשחק להתקיים באצטדיון סמי עופר בחיפה אך לאחר מעורבות של משרד התרבות והספורט הוא הועבר לאצטדיון טדי בירושלים, בתוספת תקציב של 2.7 מיליון ש"ח מקופת חגיגות ה-70 להוצאות הכרוכות. יו"ר התאחדות הכדורגל הפלסטינית, ג'יבריל רג'וב פנה במכתב ליו"ר ההתאחדות לכדורגל בארגנטינה בדרישה מלווה באיומים שלא לקיים את משחק הידידות בירושלים. אל רג'וב הצטרפו ארגוני החרם נגד ישראל שהפעילו לחץ לביטול המשחק. בהמשך ביטלה נבחרת ארגנטינה את הגעתה לישראל, יו"ר ההתאחדות לכדורגל בארגנטינה, קלאודיו צ'יקי טפיה נימק את ההחלטה "בשל הסלמה באלימות ואיומים של הממשלה הפלסטינית נגד ליונל מסי והמשלחת הלאומית של ברצלונה". שרת התרבות והספורט מירי רגב ייחסה את הביטול לאיומים על חיי כוכב הנבחרת ליונל מסי ומשפחתו כטרור חדש־ישן, אך מספר פרשני ספורט האשימו את מעורבותה כגורם לביטול.
אירועים ביום העצמאות ובסמוך לו > תערוכת "צה"ל שלנו"

"צה"ל שלנו" הייתה תערוכה אינטראקטיבית לציון 70 שנה לצה"ל במסגרת חגיגות ה-70 למדינת ישראל. התערוכה התקיימה בחג הסוכות ה'תשע"ט (2018) בחולון בהיכל הטוטו. בתערוכה ביקרו מאות אלפי ישראלים[דרוש מקור].
התערוכה כללה ארבעה מתחמים:
מתחם הכניסה בו הוצג מופע אורקולי על ההיסטוריה של צה"ל.
המתחם האינטראקטיבי – בו לצד דגמים ואמצעי לחימה של הזרועות השונות, פוזרו עשרות עמדות אינטראקטיביות שכללו משחקי מחשב ווידאו וסימולטורים שונים. בין המוצגים: רובי צלפים, דגמים של סער 6 וצוללת מסדרת דולפין AIP, דגם של לוויין ריגול טכסאר, שליטה ברובוט באמצעות טכנולוגיית מציאות רבודה. בין הסימולטורים: סימולטור כיפת ברזל, סימולטור צניחה, סימולטור טיס, סימולטור צוללות, סימולטור מודיעין צבאי ומשחק שליטה ברכב קרבי משוריין.
מתחם הרק"ם – מחוץ לאולם הוצגה תערוכה גדולה של רכב קרבי משוריין וכלים צבאיים. התערוכה כללה: טנק מרכבה סימן 4מ, משגר כיפת ברזל, משגר מנתץ (משגר רקטות M-270 MLRS) ורקטת רומח, נמ"ר לחימה, נגמ"ש איתן, מרגמת קשת, פומ"ה, דחפור משוריין D9, תותח מתנייע M-109, נמ"ר הנדסי ומשגר MIM-104 פטריוט. לצד כל כלי היה ברקוד שסריקתו בטלפון חכם הציגה סרטון וידאו על הכלי. במתחם הייתה גם תצוגה של חטיבת החילוץ של פיקוד העורף בה הדגימו חיילים את יכולות החילוץ של התצוגה.
מתחם הים והאוויר – המתחם נפרש לאורך הבריכה וכלל שיט בסירות גומי, תצוגה של כלים של חיל הים הישראלי: צרעה ומורנה של שייטת 13 ומספר אמצעים ימיים. התצוגה של חיל האוויר הישראלי כללה מטוס קרב רב-משימתי F-16 ברק, מספר טילים ופצצות מונחות, תותח וולקן M61A1, מסוק קרב AH-1 קוברה וכבאית.
הכניסה לתערוכה דרשה הרשמה מראש (בחינם) באתר צה"ל. כל מבקר שנכנס לתערוכה קיבל צמיד עם שבב מחשב שהיווה מעין "כרטיס חוגר" וירטואלי. באמצעות השבב הישגיו במשחקי הווידאו והסימולטורים השונים תועדו, וביציאה מהתערוכה קיבל המבקר סיכום של הישגיו והמלצה על התפקיד הצבאי המתאים לו.
משגר כיפת ברזל בתערוכת "צה"ל שלנו"
דגם של לוויין טכסאר בתערוכת "צה"ל שלנו"
תערוכת "צה"ל שלנו": מרכבה סימן 4מ וברקע כיפת ברזל
נמ"ר לחימה
ארגונים ממלכתיים המציינים 70 שנה להיווסדם

סמוך להקמת המדינה הוקמו גם אחדים ממוסדותיה, שציינו אף הם בשנה זו 70 שנה להיווסדם:
צה"ל הוקם ב-26 במאי 1948, כשבועיים לאחר קום מדינת ישראל, תוך כדי קרבות מלחמת העצמאות. ב-7 במאי 2018 נערכה בלטרון עצרת למלאת 70 שנה לצה"ל, ולחיילי צה"ל נשלחה איגרת מהרמטכ"ל לציון יום זה. בחג הסוכות פתח צה"ל תערוכה אינטראקטיבית לכבוד שנת ה-70 בחולון בשם "צה"ל שלנו" התערוכה כללה מיצגים אינטראקטיביים לצד תצוגת רכב קרבי משוריין גדולה.
ב-10 במאי 2018 ציין השב"כ 70 שנה להקמתו, בעצרת שבה נכחו נשיא המדינה וראש הממשלה.
מוצרי צריכה ובידור

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
יצרנים אחדים של מוצרי צריכה ובידור הפיקו מוצרים הקשורים לחגיגות ה־70 למדינת ישראל.
האולטראס וסאבלימינל הפיקו את השיר "ישראלה" לכבוד החגיגות.
בנק ישראל הודיע כי לכבוד שנת ה־70 יונפק מטבע רשמי עם הלוגו הנבחר על ידי החברה הישראלית למדליות ולמטבעות. המטבע יוטבע בשלושה ערכים: בערך של שקל אחד יהיה עשוי משילוב של כסף ושל נחושת, בערך של שני שקלים יהיה עשוי מכסף בלבד, ובערך של עשרה שקלים יהיה עשוי משילוב זהב, כסף ונחושת. עיצוב המטבע יכלול מגן דוד, את המילה "ישראל" ואת הסלוגן "מורשת של חדשנות".
חברת דואר ישראל הנפיקה בול מיוחד לציון 70 שנה לעצמאות ישראל. ערכו הנקוב הוא 5 שקלים והוא עוצב על ידי טל הובר כאשר על גביו אייקונים של תחומים בהם ישראל רשמה הישגים מרשימים בארץ ובעולם.
כרזת יום העצמאות, המופקת כל שנה על ידי מרכז ההסברה שבמשרד התרבות והספורט - לא הופקה.
קבוצת הכדורגל מכבי תל אביב, השיקה לכבוד ה-70 חולצת משחק בצבעי כחול לבן, על החולצה סמל הקבוצה ולוגו עמותת לוחמים לחיים המסייעת ללוחמים הסובלים מפוסט טראומה
מוצרי צריכה ובידור > ספרים, כתבי עת ועיתונים

הצלם רון גפני הוציא לאור לכבוד החגיגות את הספר "70 פנים לישראל" המכיל 70 צילומי אוויר של ישראל על מגוון מאפייניה, בשפות עברית אנגלית וסינית.
הוצאת ידיעות ספרים הוציאה לאור את ספרו האלבומי של ניסים משעל "ישראל 70 להיות ישראלי".
הוצאת "קוראים" הוציאה לאור את הספר "70 פנים לישראל" ואת הספר "מזומן בזמן – 70 שנות מטבע בישראל".
בהוצאת מודן יצא לאור ספרו של מרדכי נאור "תש"ח - 70 סיפורים ופרשיות".
דובר צה"ל פרסם גיליון מיוחד של "במחנה", ובו שלל כתבות על תולדות צה"ל, ובפרט מלחמותיו.
עיתון ישראל היום ערך שני מצעדים לדירוג 70 האלבומים הטובים בכל הזמנים במוזיקה הישראלית. המצעד הראשון היה של צוות מומחים, ולמקום הראשון הגיע בו "אביתר בנאי", אלבום הבכורה של אביתר בנאי. במצעד השני, דירוג הקהל, דירגו המצביעים את "בלעדייך" של איל גולן במקום הראשון.
מוצרי צריכה ובידור > רדיו

תחנת גלי צה"ל הכריזה על מצעד לבחירת השיר הישראלי הטוב ביותר בכל הזמנים, כאשר בחירת השירים נתונה באופן בלעדי לבחירת המשרתים בצה"ל. השיר שזכה היה "כאב של לוחמים" אותו כתב ושר עידן עמדי על שירותו כלוחם בחיל ההנדסה הקרבית.
מוצרי צריכה ובידור > אינטרנט

חברת גוגל הציגה ביום העצמאות שרבוט גוגל לציון יום זה.
גלריה

ספינת סער 5 בחוף הרצליה, במסגרת משט חיל הים ביום העצמאות ה-70
משט מפרשיות בחוף הרצליה, ביום העצמאות ה-70
מטוסי "שמשון" במטס חיל האוויר
דחפור D9 משוריין בתערוכת זרוע היבשה ביום העצמאות ה-70
מפגן צניחה בחוף תל אביב
נשיא מדינת ישראל רובי ריבלין מזניק את מסע ה-70
ראו גם

חגיגות העשור למדינת ישראל
חגיגות שנת ה-20 למדינת ישראל
חגיגות שנת ה-40 למדינת ישראל
חגיגות שנת ה-50 למדינת ישראל
חגיגות שנת ה-60 למדינת ישראל
משה מזרחי (כדורסלן)

| --- | --- |

מזרחי (מימין) עם ליאור אליהו במהלך משחק של נבחרת ישראל
 לידה:  8 באפריל 1980 (בן 44) חולון, ישראל 
 עמדה:  סמול פורוורד
 גובה:  2.02 מטרים
 מספר:  12,10
 קבוצות כשחקן
 1998–2001   2001–2004   2004–2005   2005–2006   2006   2006–2007   2007–2008   2008–2010   2010–2012   2012–2014  :  הפועל חולון   הפועל ירושלים   הפועל גליל עליון   עירוני אשקלון   אזובמאש מאריופול   בני השרון   ראסינג פריז   מכבי חיפה   הפועל ירושלים   מכבי אשדוד
 הישגים כשחקן
 נבחרת העתודה - מדליית כסף באליפות אירופה (2000)   גביע יול"ב (2004)
 
משה מזרחי (נולד ב-8 באפריל 1980) הוא כדורסלן עבר ישראלי . מזרחי היה ידוע כשחקן אתלטי בעל קליעה טובה מחוץ לקשת.
קריירה

מזרחי החל את הקריירה שלו בהפועל חולון, ושיחק בה עד שנת 2001. לאחר השתתפותו בקמפיין של נבחרת העתודה, עבר עם שחקנים אחרים מאותה הנבחרת (אורי יצחקי, איציק אוחנון ושחר גורדון) להפועל ירושלים, אותה אימן יורם חרוש, שאימן גם את נבחרת העתודה.
מזרחי שיחק שלוש עונות מוצלחות בירושלים, ברובם פתח כמחליף. מאז, נדד בין מספר קבוצות. ב-2004 עבר להפועל גליל עליון, ואחרי עונה אחת בקבוצה עבר לאליצור אשקלון. בסיום העונה בישראל שיחק מספר משחקים באזובמאש מאריופול האוקראינית, אך חזר לישראל, ובשנת 2006 הצטרף לבני השרון. בשנת 2007 היה שותף להפסדה של הקבוצה בגמר גביע המדינה, תוך שהוא קלע 16 נקודות. בסיום העונה חתם בקבוצת ראסינג פריז הצרפתית, עמה ירד ליגה בסיום העונה. ב-2008 הצטרף למכבי חיפה והגיע איתה לגמר גביע המדינה.
בעונת 2010/2011 סיכם מזרחי לשנתיים בקבוצת הפועל ירושלים. במהלך עונת 2011/2012 הועלתה האפשרות כי מזרחי יעבור בטרייד להפועל חולון בתמורה לדן גרונפלד, אך בסופו של דבר העסקה לא יצאה לפועל, ומזרחי נשאר בהפועל ירושלים
בקיץ 2012, עם תום חוזהו בהפועל ירושלים, חתם מזרחי לשנתיים במכבי אשדוד.
בספטמבר 2014, הודיע על פרישה מכדורסל בעקבות פציעה טורדנית בגבו.
נבחרת לאומית

מזרחי היה חבר בנבחרת הנוער שסיימה במקום ה-6 באליפות אירופה בשנת 1998 ובנבחרת העתודה שסיימה במקום השני באליפות אירופה בשנת 2000. משנת 2001 שיחק בנבחרת הבוגרת.
הערות שוליים

↑  איתי שנקמן, גליל עליון: משה מזרחי צפוי לחתום לעונה אחת, באתר ynet, 22 באוגוסט 2004
↑  אודי כהנים, "משה מזרחי חתם בעירוני אשקלון", מאתר nrg, מיום 11 ביולי 2005, באתר nrg
↑  איתי שנקמן, משה מזרחי עזב את הגליל למריופול, באתר ynet, 19 באפריל 2005
↑  חגי סגל, "בני השרון החתימה את משה מזרחי", מאתר nrg, מיום 26 באוגוסט 2006, באתר nrg
↑  אהוד כהנים, משה מזרחי חתם לעונה נוספת במכבי חיפה היט, באתר ynet, 3 באוגוסט 2009
↑  עמר בנוביץ, "משה מזרחי סיכם לשנתיים בהפועל ירושלים", מאתר ספורט5, מיום 13 ביולי 2010
↑  אור שקדי‏, מסתמן: דן גרונפלד לירושלים, משה מזרחי לחולון, באתר וואלה, 21 באוקטובר 2011
↑  אסף שלו, ‏משה מזרחי חתם באשדוד: הגעתי למועדון גדול, באתר ONE‏, 30 ביולי 2012
| ‏‏נבחרת ישראל‏ - אליפות אירופה בכדורסל 2001 (מקום עשירי) |
| --- | --- | --- |
|  1 שיינפלד •  2 גורדון •  3 שארפ •  4 תורג'מן •  5 ליובין •  6 קוז'יקרו •  7 ניסים •  ‏8‏ ‏טפירו‏‏  •‏ 9 ספר • 10 פלג • 11 גרין • 12 מזרחי • מאמן: קצורין  |  1 שיינפלד •  2 גורדון •  3 שארפ •  4 תורג'מן •  5 ליובין •  6 קוז'יקרו •  7 ניסים •  ‏8‏ ‏טפירו‏‏  •‏ 9 ספר • 10 פלג • 11 גרין • 12 מזרחי • מאמן: קצורין  | ישראל |
| ‏‏נבחרת ישראל‏ - אליפות אירופה בכדורסל 2003 (מקום שביעי) |
| --- | --- | --- |
|  1 כץ •  2 הלפרין •  3 שארפ •  4 מזרחי •  5 שיינפלד •  6 שלף •  7 בורשטיין •  ‏8‏ ‏טפירו‏‏  •‏ 9 ספר • 10 קוז'יקרו • 11 גרין • 12 גורדון • מאמן: קצורין  |  1 כץ •  2 הלפרין •  3 שארפ •  4 מזרחי •  5 שיינפלד •  6 שלף •  7 בורשטיין •  ‏8‏ ‏טפירו‏‏  •‏ 9 ספר • 10 קוז'יקרו • 11 גרין • 12 גורדון • מאמן: קצורין  | ישראל |
| ‏‏נבחרת ישראל‏ - אליפות אירופה בכדורסל 2005 (מקום 9-12) |
| --- | --- | --- |
|  1 חג'ג' •  2 ניסים •  3 ששון •  4 ווטסון •  5 מרקוביץ' •  6 שלף •  7 בורשטיין •  ‏8‏ ‏טפירו‏‏  •‏ 9 מזרחי • 10 קוז'יקרו • 11 גרין • 12 הלפרין • מאמן: שרף  |  1 חג'ג' •  2 ניסים •  3 ששון •  4 ווטסון •  5 מרקוביץ' •  6 שלף •  7 בורשטיין •  ‏8‏ ‏טפירו‏‏  •‏ 9 מזרחי • 10 קוז'יקרו • 11 גרין • 12 הלפרין • מאמן: שרף  | ישראל |
| ‏‏נבחרת ישראל‏ - אליפות אירופה בכדורסל 2009 (מקום 13-16) |
| --- | --- | --- |
|  1 רוט •  2 נעימי •  3 מקל •  4 לימונד •  5 פניני •  6 הלפרין •  7 בורשטיין •  ‏8‏ ‏אליהו‏‏  •‏ 9 מזרחי • 10 קוז'יקרו • 11 גרין • 12 תמיר • מאמן: שרף  |  1 רוט •  2 נעימי •  3 מקל •  4 לימונד •  5 פניני •  6 הלפרין •  7 בורשטיין •  ‏8‏ ‏אליהו‏‏  •‏ 9 מזרחי • 10 קוז'יקרו • 11 גרין • 12 תמיר • מאמן: שרף  | ישראל |
ערך זה הוא קצרמרבנושא כדורסלנים. אתם מוזמנים לתרום לוויקיפדיה ו.
פוקימון ברקת

| --- | --- |

 כללי
 תאריך הוצאה:  יפן: 2004 אמריקה הצפונית: 2005
 סוגה:  משחק תפקידים ממוחשב
 מספר שחקנים:  שחקן יחיד
 פיתוח:  Game Freak
 הוצאה לאור:  נינטנדו
 ארץ מקור:  יפן
 שפות:  יפנית, ספרדית, צרפתית, גרמנית, אנגלית, איטלקית 
 סדרה:  פוקימון
 דרישות תוכנה
 מצבי משחק:  משחק וידאו למשתתף יחיד 
 פלטפורמות:  Game Boy Advance 
 המשחק הקודם:  פוקימון אדום אש וירוק עלה
 המשחק הבא:  פוקימון יהלום ופנינה
 
 אתר רשמי
 
פוקימון ברקת (ביפנית: ポケットモンスター エメラルド; ברומאג'י: Poketto Monsutā Emerarudo; באנגלית: Pokémon Emerald Version) הוא משחק וידאו בסדרת המשחקים של פוקימון, שפותח על ידי חברת המשחקים Game Freak לקונסולת ה-Game Boy Advance של Nintendo. המשחק יצא ב־16 בספטמבר 2004 ביפן, ובמרץ 2005 בארצות הברית. הוא המשחק האחרון בדור השלישי של סדרת משחקי הפוקימון, וכן משחק הפוקימון הרשמי האחרון שיצא לקונסולת הגיימבוי אדוונס.
הסיפור מתרחש במחוז הואן (Hoenn), והוא מבוסס על המשחקים פוקימון רובי וספיר עם שינויים ושדרוגים משמעותיים, כולל יכולות חדשות, דמויות פוקימון נוספות, והזדמנויות להשיג פוקימונים שלא היו זמינים במשחקים הקודמים. כמו כן נוסף אפקט מיוחד לכל פוקימון והגרפיקה שופרה.
משימות

המשימה הראשית שהיא להפוך לפוקימון מאסטר של המחוז על ידי הבסת שמונת המכונים, והבסת מאמני העילית שבסוף המשחק.
בנוסף על השחקן למנוע מהצוותים הרשעים של המחוז (צוות אקווה וצוות מגמה) מלהשמיד את העולם על ידי ניצול הפוקימונים האגדיים של המחוז.
השחקן יידרש להשלים את הפוקדקס, על ידי תפיסת והשגת כל הפוקימונים הזמינים במחוז.
אתגר ייחודי נוסף למחוז הואן, הוא תחרויות פוקימונים, הכוללות בה יתמודדו הפוקימונים על מדליות, על ידי הצגת כישורים נוספים מלבד לחימה.
משחקיות

התפריט ותיק החפצים במשחק דומים למשחקי "רובי" ו"ספיר", אך במשחק הנוכחי ניתן גם לראות תמונות של החפצים שמשתמשים בהם ולא רק את שמותיהם, כמו במשחק פוקימון אדום אש וירוק עלה. דמויות השחקנים יכולות לזוז בארבע כיוונים, ואפשר ללכת ולרוץ, ובהמשך יתאפשר לשחקן לרכב על אופניים מסוגים שונים, כדי לקבל גישה למקומות נסתרים במפה. אפשר לשוחח עם אנשים אחרים ברחבי המפה, ואף לקבל מהם חפצים שיעזרו לדמות להתקדם.
ניתן לבחור בתחילת המשחק בין מאמן למאמנת אך בחירה זו לא משפיעה על מהלך המשחק או העלילה.
השחקנים יכולים למצוא פוקימונים פראיים על ידי הליכה בעשב, שחייה על גבי פוקימון בים או באגמים השונים, הליכה דרך מערות ומדבריות ובמקומות נוספים, לאחר שהשחקן מצא פוקימון הוא יכול להילחם בו עד הניצחון ולהרוויח נקודות ניסיון, לברוח מהקרב, או ללכוד אותו ולהוסיפו לצוות שלו, לכידת פוקימון היא הדרך היחידה להשלים את הפוקדקס, כאשר לוכדים פוקימון מתגלים כל הפרטים עליו כגון יכולות, סוג, ואפילו משקל וגובה.
משחקיות > מהלך הקרבות

מלבד קרבות עם פוקימונים פראיים ישנה גם אפשרות לערוך קרב פוקימונים עם מאמנים אחרים. כאשר זה קורה, המשחק מעבר למסך קרב שבו ניתן לראות את השחקנים והפוקימונים שלהם בחלק הקדמי-שמאלי של המסך, והיריבים נראים בחלק האחורי-ימני. נתוני הפוקימונים והמאמנים מוצגים בצד של כל משתתף; אלו כוללים את רמת הפוקימון, מספר הפוקימונים של כל מאמן (מאחד עד שש), הבריאות של הפוקימון, ואפקטים נוספים שמשפיעים על מהלך הקרב כמו רעל, שיתוק ועוד. מאמנים שולפים את הפוקימון הראשון בחברתם והם מתחלקים בתורות לתקוף, כאשר המהלך הראשון בדרך כלל נקבע לפי מהירותם של שני הפוקימונים.
השחקנים יכולים לבחור בכל תור מהלך אחד מתוך ארבעה: להילחם, להחליף פוקימון, לעזור לפוקימון על ידי הוספת חיים או תמריצים להתקפה ולהגנה, ולברוח מהקרב אם זה פוקימון פראי.
אם יבחר להילחם לכל פוקימון יש עד ארבע התקפות שאותם אפשר לשפר על ידי עלייה ברמה או על ידי אילוף הפוקימון, לא כל מתקפה מתאימה לכל פוקימון וזה משתנה על פי הפיזיקה והסוג של הפוקימון. כאשר פוקימון מגיע ל-0 נקודות חיים (HP), הוא ייעלם מהקרב והמאמן ייאלץ להחליפו, אם אין לו יותר פוקימונים הוא יוכרז כמפסיד.
עבור כל ניצחון בקרב, הפוקימון מרוויח נקודות ניסיון, ניסיון רב מספיק יזכה את הפוקימון לרמה גבוהה יותר, שמעניקה סטטיסטיקות משודרגות: התקפה, הגנה, התקפה מיוחדת, הגנה מיוחדת, מד חיים גדול (hp) ומהירות, ולפעמים יעניק תקפות חדשות.
ברמות מסוימות אצל חלק מהפוקימונים תתאפשר התפתחות שזו צורה טובה ומשודרגת יותר של הפוקימון, מספר ההתפתחויות מוגבל לרוב עד שתי התפתחויות נוספות לכל פוקימון, למרות שלא כל הפוקימונים יכולים להתפתח. כמו כן, אם המאמן יחפוץ הוא יוכל למנוע את ההתפתחות על ידי חפץ מיוחד, או פשוט לחיצה על כפתור B כשהתהליך מתחיל.
מכניקה חדשה שנוספה למשחק, להבדיל מ"רובי וספיר" וגם מפוקימון אדום אש וירוק עלה שבהם השחקן נאלץ להתקרב לשני מאמנים ספציפיים, כדי להילחם בקרב כפול, שזהו קרב שבו נלחמים 4 פוקימונים במקום שניים, ב"ברקת" מתאפשר לשחקן קרב כפול עם שני מאמנים רנדומליים שבדרך כלל ניתן להם להילחם בנפרד, או לגשת לכל אחד מהם ולהילחם בנפרד. מכניקה זו המשיכה גם לחלק מהמשחקים הבאים.
משחקיות > תוספות למשחק

בנוסף לסגנונות הקרב המסורתיים ממשחקי פוקימון, השחקנים יכולים גם להשתתף ב"תחרויות פוקימון" בהן הם יכולים לנסות לנצח בחמש קטגוריות תחרות: "מגניבות", "יופי", "חמידות", "חכמה" ו"קשיחות". על מנת להעלות לכל פוקימון את הנתונים לכל קטגוריה בתחרות פוקימון יש צורך לטחון פירות שאוספים ברחבי המחוז, בצורה מדויקת על מנת להגיע לפורמולה המיטבית שתשפר את כישרונו של הפוקימון בכל קטגוריה.
דמויות השחקנים מקבלות מכשיר בשם "פוקי-נאב" מוקדם במשחק, המאפשר לשחקנים לצפות במפת העולם, לבדוק נתוני תחרויות של הפוקימונים שלהם, ולהתקשר ולקבל שיחות טלפון ממאמנים שפגשו ואיתם הם יכולים לשוחח או לתכנן קרב. פונקציה זו מחליפה פונקציה שנקראת "עיניי המאמן", אשר מאפשרת לשחקנים לרשום מאמנים מסוימים שאותם הם ניצחו בעבר ולראות מתי הם נמצאים במצב מוכן לקרב חוזר.
בנוסף, המשחק כולל מספר תכונות ושינויים נוספים כמו אנימציות של פוקימונים בקרב.
התוספת הגדולה ביותר במשחק היא חזית הקרב – מתחם גדול בו ישנם בניינים שונים בהם ניתן לאתגר את שבעת מוחות החזית כדי לזכות בשבעת הסמלים.
עלילת המשחק

הסיפור של המשחק נשאר בעיקרו דומה למשחקי "רובי" ו"ספיר". השחקנים יכולים לבחור בין ילד או ילדה, שניהם עם תלבושות חדשות בצבע ירוק, ולבחור באחד משלושת הפוקימונים ההתחלתיים לפני שהם יוצאים מהעיר שלהם למסע.
במהלך המסע שלהם, הם ניצבים לפני שני צוותים - צוות מגמה וצוות אקווה. לשני הצוותים יש מטרה לשנות את העולם לטובת הפוקימונים, צוות מגמה רוצה להרחיב את היבשת ואקווה רוצה להרחיב את הים, ושני הצוותים מתכוונים להשיג את מטרותיהם על ידי קריאת הפוקימון האגדיים גרודון וקיוגר, בהתאמה. צוות מגמה מנסה לגרום להתפרצות געש וצוות אקווה מנסה להרחיב את גבולות הים. שני הצוותים מנסים לכפות על הפוקימונים האגדיים את רצונותיהם אך הם מסרבים ותחילים להילחם אחד בשני, ועל השחקן מוטלת המשימה למצוא את הפוקימון האגדי ראיקוזה על מנת שיפסיק את הקרב ביניהם, במשחק זה ניתן ללכוד את שלושת הפוקימונים האגדיים בנוסף לפוקימונים אגדיים נוספים לאחר השלמת הסיפור הראשי.
ביקורות ומכירות

בזמן יציאתו המשחק זכה לביקורות טובות. האתר IGN העניק למשחק ציון של 8. ובאתר metacritic הוא זוכה לציון של 76.
בשבוע הראשון ליציאתו המשחק מכר 791,000 עותקים ביפן בלבד. ועד שנת 2007 המשחק מכר 6.72 מיליון עותקים.
הערות שוליים

↑  Nintendo Official Site: Consoles, Games, News, and More, www.nintendo.com (באנגלית אמריקאית)
↑  Pokemon Emerald Version, IGN (באנגלית)
↑  Craig Harris, Pokemon Emerald, IGN, ‏2005-05-03 (באנגלית)
↑  Pokemon Emerald Version critic reviews, www.metacritic.com (באנגלית)
↑  news, Game Developer (באנגלית)
↑  https://www.nintendo.co.jp/ir/pdf/2007/070427e.pdf#page=6
כפירה (דת)

.
גלילאו גליליי מורשע בכפירה בנצרות.
כפירה היא השמעת דעה או תיאוריה או התנהגות הנתפסת על ידי אנשים דתיים כעומדת בסתירה משמעותית עם עיקרי אמונה של הדת. ביהדות כפירה נקראת גם מינות או אפיקורוסות.
בנצרות, ביהדות ובאסלאם קיימת התנגדות עקרונית לדעות הנחשבות כפירה, המקבלת את ביטויה בתגובות שונות, החל מחרם ועד עונש מוות.
יחס הדתות לכופרים > הכפירה ביהדות

בתורה מוזהר עם ישראל: ”פֶּן יֵשׁ בָּכֶם אִישׁ אוֹ אִשָּׁה אוֹ מִשְׁפָּחָה אוֹ שֵׁבֶט אֲשֶׁר לְבָבוֹ פֹנֶה הַיּוֹם מֵעִם ה' אֱלֹהֵינוּ לָלֶכֶת לַעֲבֹד אֶת אֱלֹהֵי הַגּוֹיִם הָהֵם”, ואף עונשו של הכופר מוזכר מיד: ”לֹא יֹאבֶה ה' סְלֹחַ לוֹ כִּי אָז יֶעְשַׁן אַף ה' וְקִנְאָתוֹ בָּאִישׁ הַהוּא וְרָבְצָה בּוֹ כָּל הָאָלָה הַכְּתוּבָה בַּסֵּפֶר הַזֶּה וּמָחָה ה' אֶת שְׁמוֹ מִתַּחַת הַשָּׁמָיִם”.
על פי היהדות גם מי שאינו מאמין כי אפילו אות אחת מהתורה לא ניתנה מאלוהים, הוא כופר. בתלמוד מובא כי אף הכופר בתחיית המתים אין לו חלק בחיי העולם הבא.
הרמב"ם צמצם את הדין לגבי הקראים (יהודים שמאמינים רק בתנ"ך ולא בתורה שבעל פה, בניגוד לרבניים שכן מאמינים בתורה שבעל פה) באומרו שהדינים החמורים שנאמרו לגבי כופרים מתייחסים רק ל"איש שכפר בתורה שבעל פה במחשבתו" אבל מי שגדל להורים קראים, אפילו אם ראה אחר כך את הרבניים ואת דרכיהם, נחשב כ"תינוק שנשבה" ואנוס ו"לפיכך ראוי להחזירן בתשובה ולמשכם בדברי שלום".
הרב קוק כתב שאין לדון את הכופרים היום במלוא החומרה מכיוון שאין כוונתם לעזוב לגמרי את עמ"י ואין כוונתם לפגוע בו. זאת, בניגוד לכופרים הקדומים שלדעת הרב, כן התכוונו לכך.
חלקם היחסי של הלא-מאמינים בקרב האוכלוסייה היהודית נע בין 9% ל-20%.
הרמב"ם מונה עשרים וארבע קטגוריות של סטייה מיהדות, אשר לאנשיהם אין חלק בעולם הבא – וכלשונו:
ואלו הן שאין להן חלק לעולם הבא, אלא נכרתים ואובדים ונידונים על גודל רשעם וחטאתם לעולם ולעולמי עולמים: המינים, והאפיקורוסים, והכופרים בתורה, והכופרים בתחיית המתים ובביאת הגואל, המורדים, ומחטיאי הרבים, והפורשים מדרכי צבור, והעושה עבירות ביד רמה בפרהסיה כיהויקים, והמוסרים, ומטילי אימה על הצבור שלא לשם שמים, ושופכי דמים, ובעלי לשון הרע, והמושך עורלתו.
יחד עם זאת, להלן הגדרת ה'כופר בעיקר' – על פי הרמב"ם:
וכשנתקלקל לאדם יסוד מאלה יג היסודות הרי יצא מן הכלל וכפר בעיקר, ונקרא מין ואפיקורוס וקוצץ בנטיעות, ומצווה לשונאו ולאבדו, ועליו נאמר "הלא משנאך ה׳ אשנא"(תהלים קלט, כא)
מצומצמת עוד יותר היא ההגדרה הבאה לכופר בעיקר, הקולעת למשמעות המילה 'אתיאיסט':
וידיעת דבר זה מצות עשה שנאמר אנכי ה' אלוהיך וכל המעלה על דעתו שיש שם אלוה אחר חוץ מזה עובר בלא תעשה שנאמר לא יהיה לך אלוהים אחרים על פני וכופר בעיקר שזהו העיקר הגדול שהכול תלוי בו.
יחס הדתות לכופרים > הכפירה בנצרות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בנצרות ישנם עיקרי אמונה ובהם הכרה באלוהותו של ישו. אדם המסרב להכיר בהם נחשב כופר.
הנצרות דגלה בהצלת נשמותיהם של הכופרים על ידי צירופם לכת המאמינים בדרכים שונות ולשם כך הוקם המיסיון שהביא להפצת הנצרות ברחבי העולם ולהפיכתה לדת בעלת מספר המאמינים הגדול ביותר.
עם התפתחות התאולוגיה הנוצרית הקתולית, התפתחו ויכוחים תאולוגיים רבים. פעמים רבות הפתרון של הכנסייה הייתה הכרזה על אחד או כמה צדדים בוויכוח כמינות או כפירה.
לדוגמה תורת החטא הקדמון קודמה מפי פאולוס וממשיכי דרכו (טרטוליאנוס, קיפריאנוס ואמברוזיוס), ופותחה במיוחד על אוגוסטינוס במאה ה-4 – לדעתו, אדם וחוה שחטאו בחטא התאווה, גרמו לכך שגם צאצאיהם בני האדם נהיו שותפים לאשמתם, כך לאורך כל הדורות; עצם קיומו של האדם תלוי בפריה ורבייה, אך זוהי גם קללתו של האדם, שכן דבר זה תלוי בתאווה. לפיכך רק מעטים יינצלו ביום הדין ולא יהיו אלו שיעשו מעשים טובים בהכרח, אלא אותם אלה שישו יריחם עליהם. הנזיר פלגיוס (אנ') יצא נגד תפיסתו של אוגוסטינוס. הוא ביקש להגן על הבחירה והגאולה באמצעות מעשים טובים, וטען בדומה ליחזקאל כי "האוכל בוסר תקהינה שיניו, אך לא שיני בניו". ההשקפה הפלגיאנית טענה כי האדם יכול להיות טוב גם ללא עזרת האל, וכפרה בכך שהחטא הקדמון טימא את הנפש האנושית לעולם ועד. בשנת 431 הכריזה ועידת אפסוס על השקפה זו כעל מינות וכפירה.
על פי ההגדרות המקובלות על ידי האינקוויזיציה הקתולית:
כופר – הוא אדם הטועה ומתעקש על טעותו
מאמין בכפירה – מי שמאמין בטעות של הכופרים ומאמץ אותה
חשוד בכפירה – מי שנוכח בטקס של הכופרים או השתתף באחד מטקסיהם
מחפה – מי שמכיר כופרים אבל לא מסגיר אותם